**КРИТЕРИИ ЗА ПОДБОР НА СПЕЦИАЛИЗАНТИ (ЛЕКАРИ, ЛЕКАРИ ПО ДЕНТАЛНА МЕДИЦИНА, МЕДИЦИНСКИ СЕСТРИ И АКУШЕРКИ), ЧИЕТО ОБУЧЕНИЕ МОЖЕ ДА БЪДЕ ФИНАНСИРАНО ПО ПРОЕКТ**

**BG05M9OP001-1.015-0001 „СПЕЦИАЛИЗАЦИЯ В ЗДРАВЕОПАЗВАНЕТО”**

Съгласно изискванията за кандидатстване по проект BG05M9OP001-1.015-0001 „Специализация в здравеопазването” специализантите, чието обучение за придобиване на специалност може да бъде финансирано по проекта, следва да отговарят на следните критерии:

1. Да притежават придобита професионална квалификация „лекар”, „лекар по дентална медицина“, „медицинска сестра“ или „акушерка“.
2. Да:
   1. Имат сключен договор за обучение за придобиване на специалност в системата на здравеопазването **на място, финансирано от друг източник** по реда на Наредба № 34 от 2006 г. за придобиване на специалност в системата на здравеопазването (отм., ДВ, бр. 7 от 2015 г.) по специалност, различна от специалностите Анестезиология и интензивно лечение, Обща и клинична патология, Педиатрия, Спешна медицина, Инфекциозни болести и Неонатология, за които Министерството на здравеопазването заплаща стойността на теоретичното и практическото обучение, **и**

към момента на кандидатстването по проекта да продължават обучението си на място, финансирано от друг източник при условията на отменената Наредба № 34 от 2006 г. за придобиване на специалност в системата на здравеопазването,

**ИЛИ**

* 1. Имат сключен договор за обучение за придобиване на специалност в системата на здравеопазването **на място срещу заплащане** по реда на Наредба № 34 от 2006 г. за придобиване на специалност в системата на здравеопазването (отм., ДВ, бр. 7 от 2015 г.) по специалност, различна от специалностите Анестезиология и интензивно лечение, Обща и клинична патология, Педиатрия, Спешна медицина, Инфекциозни болести и Неонатология, за които Министерството на здравеопазването заплаща стойността на теоретичното и практическото обучение, **и**

към момента на кандидатстването по проекта да продължават обучението си на място, финансирано от друг източник при условията на отменената Наредба № 34 от 2006 г. за придобиване на специалност в системата на здравеопазването (на основание § 25 от Преходни и заключителни разпоредби към Наредбата за изменение и допълнение на Наредба № 1 от 2015 г. за придобиване на специалност в системата на здравеопазването (ДВ, бр. 58 от 2019 г.),

**ИЛИ**

* 1. Да се обучават за придобиване на специалност по реда на Наредба № 1 от 22.01.2015 г. за придобиване на специалност в системата на здравеопазването и да са български граждани, граждани на държави – членки на Европейския съюз, на другите държави от Европейското икономическо пространство и на Швейцария или чужденци, които имат разрешено дългосрочно или постоянно пребиваване в Република България, лица с предоставен статут на бежанец, хуманитарен статут или с предоставено право на убежище и чужденци от българска народност;

**ВАЖНО:**

Специализантите по Наредба № 1 от 2015 г., обучаващи се на места, за които държавата финансира само таксите за обучението, имат право да кандидатстват за получаване на **стипендия** по проекта, ако не получават доходи от трудови възнаграждения или от упражняване на икономическа дейност.

1. Да приключват обучението си за придобиване на специалност **не по-късно от 30.11.2023 г.**

В подбора вземат участие специализанти, регистрирали се и подали в интернет сайта на проекта [www.specializanti-mh.info](http://www.specializanti-mh.info) коректно попълнено заявление за кандидатстване за финансиране по проект BG05M9OP001-1.015-0001 „Специализация в здравеопазването” по образеца, публикуван на интернет страницата на проекта и приложили посочените в него документи.